На основу члана 37. став 1. тачка 20) Статута Града Ниша (''Службени лист Града Ниша'', број 88/08, 143/16 и 18/19) и члана 13. став 1. тачка 5) и став 2. Одлуке о оснивању Установе за физичку културу Спортски центар „Чаир“ (''Службени лист Града Ниша'', број 2/11-пречишћен текст),

Скупштина Града Ниша на седници од \_\_\_\_\_\_\_\_\_\_ године, донела је

**Р Е Ш Е Њ Е**

**I ДАЈЕ СЕ САГЛАСНОСТ** на Програм рада Установе за физичку културу Спортски центар „Чаир“ за 2022.годину, број 01-1747/1, који је донео Управни одбор Установе на седници одржаној 13.12.2021. године.

**II** Програм рада Установе за физичку културу Спортски центар „Чаир“ за 2022. годину реализоваће се у складу са финансијским планом ове Установе за 2022. годину.

**III** Решење доставити Установи за физичку културу Спортски центар „Чаир“, Градској управи за друштвене делатности и Градској управи за финансије.

Број:\_\_\_\_\_\_\_\_\_\_\_\_\_\_\_\_\_\_\_\_\_

У Нишу, \_\_\_\_\_\_\_\_\_\_ 2021. год.

**СКУПШТИНА ГРАДА НИША**

**Председник**

**Бобан Џунић**

***О б р а з л о ж е њ е***

Управни одбор Установе за физичку културу Спортски центар „Чаир“, на основу члана 13 Одлуке о оснивању Установе за физичку културу Спортски центар „Чаир“ („Службени лист Града Ниша“, број 2/11-пречишћен текст), на седници одржаној дана 13.12.2021. године донео је Програм рада Установе за физичку културу Спортски центар „Чаир“ за 2022. годину, број 01-1747/1.

У Програму рада Установе за физичку културу Спортски центар „Чаир“ за 2022. годину дати су основни подаци о Установи, основна и претежне делатности Установе, капацитети Установе, као и организациона структура.

Програм рада Спортског центра „Чаир“ одвијаће се кроз следеће активности:

- Одржавање постојеће и улагање у нову спортску инфраструктуру – у 2022. години, као нове инвестиције, планиарне су набавка и монтажа балон сале изнад отвореног базена, набавка и монтажа опреме за боулинг куглану и набавка опреме и реконструкција фитнеса на базену. За средства потребна за ове набавке Устано ће пројектима конкурисати код Министарства омладине и спорта као и код других министарстава и фондова, уколико се за то укаже могућност. Када је реч о текућем одржавању, Програмом су предиђени сви радови и активности планирани у циљу редовног одржавања како објеката тако и опреме коју Установа користи у свом раду

- Обезбеђивање услова за извођење тренажних активности професионалних екипа и спортиста и одигравање утакмица – запослени у Установи ће се трудити да обезбеде најбоље могуће услове (хигијена, осветљеност простора, адекватна температура простора и базенске воде, исправни спортски реквизити и техника) за несметано одвијање спортских активности које подразумевају како тренинге тако и одржавање спортских такмичења на свим нивоима.

- Обезбеђивање услова за одржавање и унапређење рекреативног спорта уз комерцијализовање слободних термина у служби рекреативне спортске популације – установа располаже потребним стручним кадром (спортским стручњацима и лекарима) под чијим надзором се одвијају рекреативне активности. Проблем недостатка расположивих капацитета за ове активности покушаће да реше адекватнијом расподелом термина и пренаменом простора, чиме би популација рекреативаца добила знатно већи простор за задовољење својих потреба.

- Организација комерцијалних садржаја као што су: традиционални сајмови и изложбе, суорганизовање концерата, пружање угоститељских услуга, пружање услуга смештаја учесника спортских манифестација, гостију, учесника спортских кампова и припрема спортиста – у току 2022. године планирају се сајмови лова и риболова, туризма, књига, предузетништва као и сајам вода и сајам здравља и здравог живота. Планира се одржавање 2-4 концерата различитог жанра а посебне активности биће усмерене на организовање аранжмана за припреме спортских екипа. Све ове активности биће реализоване само уколико то дозволи епидемиолошка ситуација у долазећем периоду.

- Сарадња са друштвеном заједницом, невладиним организацијама и хуманитарним удружењима – Установа ће и у 2022. години наставити сарадњу са невладиним организацијама и хуманитарним удружењима а посебан акценат биће стављен на особе са посебним потребама за које су предвиђени посебни услови и садржаји прилагођени њиховим потребама. Створени су услови за несметан прилаз и коришћење свих капацитета особама са инвалидитетом, а за ову категорију корисника планиране су и посебне активности и програми.

Програм рада Установе биће реализован у складу са Финансијским планом Установе за 2022.годину, број 01-1782/1 који је донео Управни одбор Установе на седници одржаној 20.12.2021. године, а који је дат као прилог Програма рада.

Имајући у виду да је Програм сачињен у складу са законом, прописима Града и циљевима оснивања Установе, предлаже се доношење решења о давању сагласности на Програм рада Установе за физичку културу Спортски центар „Чаир“ за 2022. годину.

Припремио:

Јадранка Стојадиновић

Контролисао:

Звонимир Костић

Вршилац дужности Начелника

Градске управе за друштвене делатности

Миљан Ћирковић